|  |  |  |  |
| --- | --- | --- | --- |
| Vår saksbehandler: Benedicte Helgesen Bergseng | Vår dato:10.01.2014Vårreferanse:2014/481 | Deres dato:Deres referanse: | Restaurant-og-mat.png |
|  |  |  |  |

Innkalling til rådsmøte nr. 1

**Dato: 06.02.14**

**Tid: 09:00 – 14:00**

**Sted: Utdanningsdirektoratet, møterom 4 i 1. etg.**

Lunsj serveres i kantinen kl. 11.

Dagsorden:

1.1.2014 Godkjenning av innkalling og dagsorden

2.1.2014 Godkjenning av referat fra rådsmøte nr. 6/13

3.1.2014 Orienteringssaker

4.1.2014 Høring

5.1.2014 Vurdering

6.1.2014 Utviklingsredegjørelsen

7.1.2014 Fylkesbesøk 2014

8.1.2014 Fagskoleutvalget

9.1.2014 Eventuelt

Vel møtt!

**1.1.2014 Godkjenning av innkalling og dagsorden**

**Forslag til vedtak:**

 Godkjennes

**2.1.2014 Godkjenning av referat fra rådsmøte nr. 6/13**

**Forslag til vedtak:**

 Godkjennes

Sakspapirer (vedlagt):

- Referat fra rådsmøte nr. 6/13

**3.1.2014 Orienteringssaker**

- orientering fra Udir:

* Publisering av nettsiden [www.lærlingløftet.no](http://www.lærlingløftet.no)
* Nye faner for fag- og yrkesopplæring på [www.skoleporten.no](http://www.skoleporten.no)
* Gjennomgående dokumentasjon – Oversendelsesbrev og høringsoppsummering (vedlagt).
* NIFU har publisert rapport 50-2013; «*Videregående opplæring - tilstrekkelig grunnlag for arbeid og videre studier*?». Tilgjengelig per link: <http://www.nifu.no/publications/1083974/>
* SRYs saksdokumenter sendes til orientering til medlemmer i rådet

- deltakelser på møter og konferanser

Fellesmøte

Invitasjoner til konferanser

- flytskjema (vedlagt)

**4.1.2014 Høring**

 **- Forslag til læreplan i byggdrifterfaget – nytt fag**

Utdanningsdirektoratet sender nå på høring forslag til læreplan i det nye faget byggdrifter. Byggdrifterfaget vil høre innunder utdanningsprogrammet for bygg- og anleggsteknikk. Byggdrifterelever må ta Vg1 bygg- og anleggsteknikk i skole og så gjennomføre tre års læretid i bedrift før de kan gå opp til fagprøve. Utdanningsdirektoratet fastsetter ny læreplan som skal bli tatt i bruk høsten 2014.

Sakspapirer:

* høringsbrev og høringsutkast (link): <http://www.udir.no/Regelverk/Horinger/Saker-ute-pa-horing/Horing--forslag-til-lareplan-i-byggdrifterfaget---nytt-fag/>

Høringsfristen er 4. mars 2014.

**Forslag til vedtak:**

Rådet besvarer ikke denne høringen.

* **Forslag om endringer i privatskoleloven – Innføring av midlertidig dispensasjonsbestemmelse**

Kunnskapsdepartementet sender med dette forslag til endringer i lov om private skoler med rett til statstilskudd (privatskolelova) på høring. Her fremmes forslag om å innføre en midlertidig dispensasjonsbestemmelse i privatskoleloven om at det i særlige tilfeller kan gis godkjenning til private skoler som ikke oppfyller kravet til grunnlag i privatskoleloven.

Som eksempler på skoler som vil kunne falle inn under dispensasjonsbestemmelsen vil departementet vise til enkelte private realfagsgymnas og yrkesfagskoler. Ved vurderingen av eventuelle søknader om godkjenning av yrkesfagskoler, vil departementet legge stor vekt på om søknaden støttes av vedkommende bransjeorganisasjon.

Rådets arbeidsutvalg (AU) har behandlet saken, og foreslår at rådet diskuterer faglige konsekvenser av høringsforslaget. Politiske innspill tas dermed via organisasjonene.

Høringsfrist er 21.02.14.

Saksdokumenter:

- Høringsbrev (link):

<http://www.regjeringen.no/upload/KD/Hoeringsdok/2014/13_6051/Hoeringsbrev_hoeringsinstanser_endringer_privatskoleloven_midlertidig_dispensasjonsbestemmelse.pdf>

* Covernotat (vedlagt)

**5.1.2014 Vurdering**

Trude Saltvedt fra vurderingsavdelingen i Udir er invitert til rådsmøtet for å innlede om vurdering, og særlig på Vg2-nivå.

**6.1.2014 Utviklingsredegjørelsen**

Første utkast av rådets utviklingsredegjørelse ble levert før jul. Fram til 14. mars er det lagt opp til en redigeringsfase, se vedlagte framdriftsplan. Rådet bør avklare om det er punkter i utviklingsredegjørelsen det er behov for å jobbe videre med.

AU foreslår at vi inkluderer nye tema om vurdering og prosjekt til fordypning i redegjørelsen. I tillegg foreslår AU at rådet blir enig om en strategi for å følge opp sakene vi har fremmet i utviklingsredegjørelsen. Vår kontaktperson fra læreplanavdelingen i Udir vil være tilstede, og er tilgjengelig for spørsmål og diskusjoner som rådet ønsker å fremme.

Sakspapirer (vedlagt):

* rådets utviklingsredegjørelse, revidert versjon
* framdriftsplan

**7.1.2014 Fylkesbesøk 2014**

Rådet bør avgjøre hvor vi ønsker å reise for fylkesbesøket i 2014, samt tema. AU har behandlet saken, og foreslår Sør-Trøndelag som et aktuelt fylke fra 16.-18.09. AU ber rådet komme med innspill om tema for fylkesbesøket.

**8.1.2014 Fagskoleutvalget**

Regjeringen har satt ned et offentlig utvalg som skal se på fagskolen og skrive en NOU om dette. SRY har på utvalgsmøtet i desember innledet om deres vurderinger, og de har sendt et innspill til utvalget (se vedlegg). SRY har overfor utvalget ytret ønske om at også de faglige rådene kommer med innspill. SRY påtok seg å koordinere innspillene med Utdanningsdirektoratet. Her er det særlig relevant med innspill som er knyttet opp mot utvalgets mandat. Dette handler særlig om yrkesretting av fagskolen og opptakskriterier.

De faglige rådene som ønsker det, kan behandle fagskolen på første rådsmøte i 2014 og sende innspill til Utdanningsdirektoratet. Udir vil deretter, med bakgrunn i vedtakene i rådene og i samråd med SRY, sende et nytt innspill til Fagskoleutvalget på vegne av SRY og rådene.

AU har diskutert saken kort, og mener at fagskolen kan brukes som et praktisk påbygg til yrkesfag der en har mulighet for å fordype seg i faget sitt. Samtidig er det viktig å sikre at fordypningen er på nivået over fagbrev, slik at kompetanse på fagbrevnivå ikke uthules. Mesterbrev er en annen ordning som kan inkluderes på fagskolenivå. AU oppfordrer rådet til å fortsette diskusjonen på rådsmøtet.

Frist for innspill er 10. februar 2014.

Sakspapirer:

- sammensetning og mandat for utvalget (lenke): <http://www.regjeringen.no/nb/dep/kd/dep/styrer-rad-og-utvalg/utvalg-for-gjennomgang-av-fagskolene.html?id=735487>

- SRYs innspill (vedlagt)

**9.1.2014 Eventuelt**